section_heading: Životopis
paragraph_text: Učio je igrati šah od svoje 6. godine. Mnogo je naučio o šahu od svog oca i učio je čitajući šahovske knjige iz očeve biblioteke. Njegov otac je 1912. pobijedio Aleksandra Aljehina na jednom od turnira. Smislov je bio operski pjevač, iako je šah postao njegova glavna preokupacija kada je doživio neuspjeh na audiciji za Boljšoj teatar 1950. godine. Jednom prigodom je rekao: "Uvijek ću živjeti između šaha i glazbe". Jednom je pjevao na švicarskom radiju. Porazio je Botvinika 1957. i postao svjetski prvak u šahu, ali je u revanšu izgubio titulu godinu dana kasnije.